Turhuuksien Toriparkki –liikkeen julkilausuma xx.xx.  2009

OULUSSA JO JÄRKI VOITTI, KOSKA TURUSSA?

Turun  toriparkin yhden  paikoituspaikan hinta jopa 100.000 euroa

Oulun kaupunki luopui lokakuussa keskustan kallioparkkihankkeesta. Kaupunginjohtaja Matti  Pennasen mukaan keskustaluolan kaatoi se, että tontinomistajat eivät sitoutuneet maankäyttösopimuksiin, ja että  parkkipaikkojen hinnat osoittautuvat tarkemmassa laskennassa ennakoitua korkeimmiksi.  Oulun kaupungin laskelmien mukaan 900-paikkaisen  keskustan kallioparkin hinnaksi olisi tullut 60 miljoonaa euroa, eli noin 67.000 euroa per paikoituspaikka.

Turun torinparkin osalta ei mitään kustannuslaskelmaa ole esitetty missään vaiheessa. Oulussa paikoitusluolan asemakaavan liitteenä oli myös kustannusarvio – tosin alhaisempi kuin nyt tarkemmin laskettu. On todennäköistä, että saveen rakennettavan   Turun toriparkin yhden paikoituspaikan hinta lienee lähempänä 100.000 euroa tai jopa enemmän, jos arkeologiset kaivaukset (säilytettävä muinaismuistot)  tai maaperätutkimukset  (torilla on sijainnut huoltoasema) tai rakennustilanne  (savirakentaminen) aiheuttavat lisäyllätyksiä. Onko Turun Toriparkki Oy:llä ja sen  osakasyhtiöillä minkäänlaista laskutaitoa  tai ajatusta siitä, miten he aikovat saada toriparkin kannattavaksi?

Turhuuksien Toriparkki –liike kehottaa Turun Toriparkki Oy osakkaita kaivamaan esille  laskutikut ja liiketaloustieteen oppikirjat  sekä  toteamaan se karu tosiasia, ettei  toriparkki voi koskaan olla kannattavaa liiketoimintaa niin kuin osakeyhtiölaki edellyttää. Tämän todettuaan osakkaat voivat ilmoittaa irtautuvansa koko hankkeesta, niin kuin Oulussakin tehtiin. 

On ilmeistä, että Turun Toriparkki Oy:n osakkaat, torin ympäristön kiinteistöomistajat,  ovat vain kiinnostuneita toriparkkikaavaan liittyvästä maanalaisesta  liikerakentamisesta  eli omien kiinteistöjensä jalostamista. Ilman Turun kaupungin  eli turkulaisten veronmaksajien merkittävää panostusta toriparkkihanke ei tule koskaan toteutumaan.   Turun kaupungin ja  Turun Toriparkki Oy:n välisen  esisopimuksen mukaan hanke on  yhteishanke, ei  yksityisen paikoitusyhtiön oma bisnes.  Turkulaisille veronmaksajille koituvia kustannuksia ei ole juuri arvioitu, mutta  Yliopistonkadun ajoluiskan osalta on laskettu, että  pelkät johtosiirtojen kustannukset olisivat noin  200 000 €.

Turhuuksien Toriparkki -kansalaisliike kehottaa Turun kaupungin päättäjiä olemaan sitouttamatta turkulaisia veronmaksajia yhtään enempää  tähän katastrofihankkeeseen ja vaatii, että  Turun kaupunki irtautuu  Turun Toriparkki Oy:n kanssa tehdystä esisopimuksesta Esisopimus on molemminpuolisesti irtisanottavissa käytännössä osapuolten harkinnan mukaan; nyt on se hetki jolloin Turun kaupungin päättäjät voisivat käyttää järkeään ja antaa turkulaisille  joululahjaksi toriparkittoman tulevaisuuden.

Lisätietoja: Saara Ilvessalo puh: ….Asko Mäki puh: ….?  Maarit Nermes, varapuheenjohtaja, Meidän Turku – Vårt Åbo ry  puh: 044-0610316  ???